આજે સવારમાં અમે ડોક્ટર અંકલને બતાવવા ગયાં હતાં. ડોક્ટર અંકલે સોનોગ્રાફી કરીને અમને તારા ધબકારા થતાં બતાવ્યાં. સાચુ કહું તો મને લાગે છે કે ઇશ્વરે માનવ શરીરની બહુ જટીલ રચના બનાવી છે ! તને હાથમાં લેવા માટે મારે કેટલી બધી રાહ જોવાની બોલ ! ડૉક્ટર અંકલે એમ પણ કહ્યું છે કે હવે હું બુલેટિન બહાર પાડી શકું છું કે હું મા બનવાની છું…. કેવું ફિલ્મી લાગે છે, નહિ ?! બપોર પછી એક કંપનીમાં ઈન્ટરવ્યૂ આપ્યો. ઠીક રહ્યો. હજુ ત્યાં ત્રીજો ઈન્ટરવ્યૂ આપવા પણ જવાનું છે. જોઈએ આગળ શું થાય છે !